הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 63, 2016-07-18 12:12

אלי כהן: צהרים טובים.

אלי כהן: אני מתכבד לפתוח את הישיבה בנושא הצעת חוק הפיקוח על שירותים פיננסיים, על פיה מוצע להפוך את אגף שוק ההון לרשות שתיקרא רשות שוק ההון, פיתוח וחיסכון.

אלי כהן: סדר הדיון יהיה כלהלן: יציג חבר הכנסת ילין מצגת שהוא ביקש להציג בפני חברי הוועדה ובפני המוזמנים.

אלי כהן: לאחר מכן משרד האוצר יציג, בעקבות דיונים פנימיים שהתקיימו, התאמות שמתוכננות במסגרת החוק, ולאחר מכן התייחסויות של חברי כנסת נוספים.

אלי כהן: חבר הכנסת ילין, בבקשה.

חיים ילין: כבוד היושב ראש, תודה.

חיים ילין: בוא נעבור לשקף הראשון.

חיים ילין: ניסינו לרכז את כל החקיקה בשקף אחד ולהסביר את ההסתייגויות ולהציג את המודל שאני חושב ובעיני הוא המודל הטוב ביותר.

חיים ילין: אני לא מייצג כאן את כל חברי הכנסת אבל אני חושב שזאת רוח הדברים שראינו בדיונים.

חיים ילין: התפיסה הייתה שהמדיניות הכלכלית היא מדיניות כלכלית ממשלתית.

חיים ילין: שר האוצר שהוא אחד הקובעים יחד עם ועדת הכספים אמונים על התקנות ועל החקיקה עצמה.

חיים ילין: מתחת יש את הממונה והוועדה המייעצת שהיא מורכבת מחמישה חברים עם כל הפלטפורמה שרשמנו כאן – היועץ המשפטי של האוצר, עובד מדינה בכיר ושלושה חברים.

חיים ילין: הוועדה היא ועדה מייעצת בלבד שאין לה כמעט סמכויות בפני החוק כפי שהוא כתוב היום.

חיים ילין: לממונה יש את כל קביעת ההון העצמי, את כל מה שאתם רואים כאן שיורד מהאוצר ישר לממונה.

חיים ילין: אנחנו מוצאים את עצמנו בתאגידי אחזקה מוסדית – אנחנו רואים את זה בצד שמאל – עם התנאים של יותר משלושים אחוזים מהנכסים של אמצעי השליטה וכולי.

חיים ילין: בעצם מה שהבאנו כאן, זאת החקיקה על ידי הפלטפורמה של השקף והמבנה הארגוני.

חיים ילין: אני לא בא מתחם החקיקה אלא אני בא מתחום הניהול ולכן השאלה הראשונה שהייתה היא מה המטרה.

חיים ילין: כאן אלה שלושת העקרונות שאני חושב שאנחנו חייבים לשמר אותם.

חיים ילין: המטרה העיקרית אותה ראיתי מתחילת הדרך – וגם שמענו את הסכומים ואני באופן אישי לא הצלחתי להבין איך טריליון וחצי, מיליון שקלים – נמצאים כאן ארבעה חברי כנסת וסגן שר – כאשר כל תקציב המדינה הוא שלושים אחוזים מהסכום שאני מדבר עליו.

חיים ילין: כנראה כאן אין פוליטיקה בפנים.

חיים ילין: לכן זה הדבר הכי חשוב, איך אנחנו מבטיחים את החיסכון של האנשים שחסכו כל החיים שלהם, איך הם יוצאים לפנסיה עם הפנסיה שהובטחה ואיך אחרי שתרמו את כל מה שתרמו למדינת ישראל, בגיל 67 אנחנו מבטיחים שיש להם עתיד מובטח על ידי החיסכון שלהם ולא מניפולציות כאלה ואחרות של ממונה זה או אחר שיכול לשחק עם אותו תקציב פנסיוני.

חיים ילין: לכן המטרה העיקרית, כמו שראיתי, וזה הוכנס לחוק אבל לא בפעולה.

חיים ילין: הוכנס שתהיה הגנה ושמירה על החיסכון אבל לא איך.

חיים ילין: כאשר דורית באה לדבר אתי באופן אישי, היא אמרה שיש תקנות שהן בדרך.

חיים ילין: בסדר, אבל אני מבקש שאותן תקנות עליהן מדובר איך שומרים על החיסכון הפנסיוני, על ידי זה שבתחילת הדרך רמת הסיכון יותר גבוהה ובסוף הדרך יש מדרגות שמבטיחות את הפנסיה של אותם אנשים, זה יהיה בבסיס החקיקה.

יצחק כהן: המודל הצ'יליאני.

חיים ילין: אני לא אומר איזה מודל.

חיים ילין: בצ'ילה לקחו את המודל האמריקאי ופשטו רגל.

חיים ילין: הם לא הבינו שבסופו של דבר יש כלכלה ויש בני אדם והמנטליות של תושב ארצות הברית והמנטליות של תושב אירופה היא לא אותה מנטליות כפי שקיימת בישראל.

חיים ילין: הנושא השני הוא פיקוח פרלמנטרי של ועדת הכספים.

חיים ילין: העיפו את כל ועדת הכספים כאילו היא לא קיימת.

חיים ילין: איפה הפיקוח?

חיים ילין: מה אנחנו עושים כאן?

חיים ילין: איך אנחנו בעצם בודקים ומבקרים את החלטות המדיניות הממשלתית מצד אחד וגם את הפעולות של הממונה?

חיים ילין: כאן מדובר על החזרת סמכויות.

חיים ילין: השר והדרישה לאישור ועדת הכספים, כל מה שאני חושב שצריך להיות שם.

חיים ילין: הנושא השלישי הוא הרחבת אחריות הוועדה המייעצת, הגדלת מספר החברים כי אני לא חושב שחמישה חברים צריכים להיות בה ואני רוצה ומבקש להגדיל את המספר של חברי הוועדה ולהרחיב את הנציגות של הגופים המפקחים.

חיים ילין: אלה שלושת הרגליים שלאורך כל הדרך מתחילת החקיקה ועד היום אני מדבר עליהם ואני מבקש לעבור לשקף האחרון.

חיים ילין: זה המבנה הארגוני המוצע.

חיים ילין: זה בעצם מה שאנחנו מציעים מתוך המסקנות.

חיים ילין: מדיניות כלכלית לא משתנה.

חיים ילין: שר האוצר וועדת הכספים.

חיים ילין: קודם כל, כל הסמכויות שהיו אצל הממונה צריכות לחזור לשר האוצר.

חיים ילין: לא יכול להיות ששר האוצר פסה.

חיים ילין: יש ממונה שאחראי עכשיו על טריליוני שקלים וזהו, והוא הכול יכול.

חיים ילין: אגב, זה קיים במדינה בה כמעט הייתה הפיכה, בתורכיה, ובעוד כמה מקומות, שם יש רק רודן אחד.

חיים ילין: לא יעלה על הדעת שכאן יהיה ממונה שיש לו כל כך הרבה כוח ללא פיקוח.

חיים ילין: הוועדה המייעצת היא ועדה מייעצת שיש לה שיניים וצריך להתייעץ אתה.

חיים ילין: היא מורכבת משבעה חברים – היועץ המשפטי של האוצר, שלושה עובדי מדינה בכירים מבנק ישראל, רשות ניירות ערך ורשות שוק ההון, שלושה חברים מקרב הציבור כמו פרופסור לכלכלה, אקטואר ומנכ"ל חברת ביטוח לשעבר.

חיים ילין: זאת אומרת, כל הגופים שיכולים לבוא עם הניסיון שלהם ובאמת לייעץ בצורה מקצועית ולא בצורה פוליטית.

חיים ילין: ועדת הכספים.

חיים ילין: בחוק היא נמחקה לחלוטין.

חיים ילין: השאירו פה ושם ואחרי כן באו ואמרו לי שזאת טעות סופר כי מחקו אותה.

חיים ילין: לא, החזרנו אותה.

חיים ילין: אני כבר לא יודע מה מחקו ומה החזירו.

חיים ילין: אני קובע שסמכות השר באישור ועדת הכספים לקביעת הון עצמי מינימלי נדרש, הוראות בדבר ניהול עסקים, הוראות בדבר תנאי ביטוח, כללים לעניין דירקטוריון, הגבלת מינוף לתאגידי אחזקה מוסדיים, הוראות הנוגעות לוועדת השקעות של חבה מנהלת.

חיים ילין: אני אומר את הדברים האלה מתוך תפיסה שהדבר הכי חשוב שיש זה לשמור על החיסכון של אזרחי מדינת ישראל.

חיים ילין: אם מישהו יודע לעשות את זה בלי המודל הזה, שיבוא ויציג את זה וגם יגיד לי מה צריך לעשות כאן.

חיים ילין: סמכות הממונה באישור הוועדה המייעצת, קביעת הון עצמי נוסף, הפרדת חשבונות ונכסים, הוראות לדרכי פעולה וניהול של תאגידי אחזקה מוסדיים.

חיים ילין: אלה הפעולות שהממונה מקבל אבל הוא חייב את האישור של הוועדה המייעצת שכמובן מורכבת משבעה אנשים.

חיים ילין: לבסוף, התנאים.

חיים ילין: יותר משלושים אחוזים מנכסי תאגידי האחזקה המוסדיים הם בשליטה של גופים מוסדיים או יותר משלושים אחוזים מנכסיה מנוהלים בידי מוסדיים.

חיים ילין: מה שחשוב לי כאן זה שההוראות האלה ייקבעו על ידי השר ולא על ידי הממונה.

חיים ילין: היום זה נמצא תחת הממונה.

חיים ילין: אני מסכם.

חיים ילין: אני בעד הקמת הרשות החדשה ולנתק אותה ממשרד האוצר אבל לעשות את הדברים האלה בזהירות רבה.

חיים ילין: אני חושב שאנחנו רוצים לשדרג את המערכת ולתת יותר ביטחון לחוסכים ולדאוג לכך שבסופו של דבר אנחנו נדאג לכך שפנסיונר שיוצא לפנסיה או פנסיונרית שיוצאת לפנסיה יקבלו את מה שמגיע להם.

חיים ילין: אני מבקש את כל הדברים האלה להכניס לחקיקה.

חיים ילין: אני מודה שבמשך הימים בהם העברנו את המצגת והעברנו גם את ההסתייגויות, הרבה אנשים רצו להיפגש ואכן נפגשתי עם חלקם.

חיים ילין: התחיל משא ומתן מאחורי הקלעים שאני מאוד אוהב אותו.

חיים ילין: אני מאמין במה שאני עושה ואני שמתי את הדברים שהם לא למשא ומתן.

חיים ילין: יכול להיות שישכנעו אותי שוועדת הכספים צריכה לטפל פחות בדבר הזה ואם יש לזה הגיון, אין לי שום בעיה עם זה, אבל בגדול אם אני רוצה בצורה ניהולית שהצד החוקתי ישרת את הניהול ולא הפוך, שאנחנו נרוץ אחרי ההיבט המשפטי, אני חושב שהמודל המוצע כאן יש לו אחריות כלפי החוסכים והוא גם משתף את השר, גם את ועדת הכספים וגם את הוועדה המייעצת במינונים הנכונים ולא עושים את הממונה כדיקטטור הכול יכול על חסכונם של כל אזרחי מדינת ישראל.

אלי כהן: תודה רבה גם על המצגת וגם על ההשקעה והבקיאות בחוק.

אלי כהן: בשיחות שהתקיימו, בהחלט חלק מהדברים – המהותיים ביניהם – התכנסו בדרך כזאת או אחרת.

אלי כהן: אני מבקש עכשיו ממשרד האוצר, מברוך, להציג את הסעיפים ואת ההתאמות שנעשו בעקבת הדיונים.

<ברוך לוברט: רק רגע.

<ברוך לוברט: יש לנו בעיה עם האינטרנט.

חיים ילין: איך תעשו את המהפכה החדשה בלי האינטרנט?

אלי כהן: עד שהאינטרנט יעלה, אני רוצה לשאול את שני החברים שנושאים בעול המשפטי והניסוח, גם אותך וגם את ורד, היועצת המשפטית של הוועדה.

אלי כהן: אחרי שאתה מציג את השינויים, אני יודע שעל רקע ההתאמות שנעשו נוצר בסיס הסכמה רחב ולכן, איך אנחנו מתקדמים לאחר מכן לסיום?

אלי כהן: אני רוצה לוחות זמנים.

<ברוך לוברט: אדוני, אני אציג את עיקרי השינויים שאנחנו מבקשים להביא בפני הוועדה לאחר סיכום שנעשה עם סגן השר.

<ברוך לוברט: לגבי תאגידי אחזקה, אנחנו מציעים לפצל את זה מהצעת החוק ולבקש להמשיך לדון בזה בנפרד.

<ברוך לוברט: לגבי הסמכויות, ארבע סמכויות שהיו בדיונים ויש אישור של ועדה מוועדות הכנסת, אנחנו למעשה משאירים את הסעיפים עם הסמכויות.

אלי כהן: חבר הכנסת ילין מאשרר חלק מההערות שציינת.

חיים ילין: אין לנו חוק.

אלי כהן: הוא יופץ בצורה מסודרת.

אלי כהן: הוא מסביר את העקרונות.

אלי כהן: הנוסח ייכתב ויופץ.

אלי כהן: ברוך, בבקשה, תחזור שוב על העיקרון הראשון.

<ברוך לוברט: לגבי הסמכויות שהצענו להעביר מהשר לממונה שהיה בהן גם אישור של ועדה מוועדות הכנסת.

<ברוך לוברט: אנחנו למעשה משאירים את הסעיפים כמו שהם למעט הסעיף של ההון העצמי הנוסף שאנחנו מבקשים לאשר אותו אצל הממונה אבל אנחנו מוסיפים התייעצות עם הוועדה המייעצת.

חיים ילין: לא.

חיים ילין: אני מבקש לא התייעצות.

<ברוך לוברט: אדוני, אם אני אוכל לסיים את ההצגה.

<ברוך לוברט: נפיץ את הנוסח ואפשר יהיה לדון בו.

<ברוך לוברט: לגבי דיווח.

<ברוך לוברט: אנחנו מוסיפים, כמו שיש אצל רגולטורים פיננסים אחרים ברשות ניירות ערך להבנתי וגם בפיקוח על הבנקים, חובת דיווח שנתית לוועדת הכספים של הכנסת על פעילות של הרשות מדי שנה.

<ברוך לוברט: להערתו של חבר הכנסת ילין, אנחנו מרחיבים את הוועדה המייעצת ומוסיפים שני נציגים, אחד מהפיקוח על הבנקים ואחד מרשות ניירות ערך, כדי שנוכל לשמוע גם הערות של רגולטורים פיננסיים אחרים.

<ברוך לוברט: יש סעיף נוסף בו אנחנו מוסיפים לוועדת הכספים של הכנסת סמכות חדשה בדומה למה שיש לוועדת העבודה והרווחה, אישור לתקן תקנונים אחידים של קרנות פנסיה.

<ברוך לוברט: היום האישור הזה הוא רק של הממונה על שוק ההון.

<ברוך לוברט: אנחנו מוסיפים סמכות לוועדה לאשר את התקנונים של קרנות הפנסיה למעט הסדרות כלליות שמשפיעות על התקנונים האחידים שיש להם השפעה גם בעקיפין על תקנונים אחידים ואת זה אנחנו מבקשים להותיר בידי הממונה.

<ברוך לוברט: מוסיפים תקנון אחיד.

<ברוך לוברט: אנחנו נשלח נוסח וכמובן אפשר לדון בו.

<ברוך לוברט: אני חושב שאלה עיקרי השינויים.

אלי כהן: אני רוצה לברך את סגן השר יצחק כהן שהוביל את ההתאמות שנעשו בחוק מתוך מטרה ליצור חוק שיהיה מאוזן ובאמת יקדם את הקמת הרשות.

אלי כהן: כולנו מבינים את החשיבות של הקמת רשות שוק הון.

אלי כהן: אמרתי בתחילת דבריי ואני חוזר על הדברים גם היום שבנושא הזה רשות שוק ההון לצורך העניין, ואמר את זה גם חבר הכנסת ילין, מרכזת לצורך העניין סכומים שהיקפם עולה על אלה המנוהלים על ידי הבנקים.

אלי כהן: התפתחות השוק הזה כלל חשובה וחיונית לצמיחת המשק.

אלי כהן: ההתאמות העיקריות שנעשו, כפי שלמעשה אמר ברוך, כפי שסיכם עליהן סגן השר, מתייחסות קודם כל לנושא של חברות אחזקה וכל המנגנון.

אלי כהן: ככלל, אין לנו עניין לבוא וליצור עודף רגולציה או כפל רגולציה ולכן הסעיף הזה יידון בנפרד תוך שימת כל השיקולים הרלוונטיים לנושא הזה.

אלי כהן: שנית, סמכויות ועדות הכנסת השונות לרבות ועדת הכספים לא ייפגעו.

אלי כהן: נהפוך הוא.

אלי כהן: מציין כאן אפילו היועץ המשפטי, לאחר הסכמת סגן השר, שאפילו נוספו סמכויות לוועדת הכספים.

אלי כהן: אדוני יושב ראש ועדת הכספים, בדיוק דיברו על נושא של תקנון אחיד וכן הלאה שגם הוא יתווסף במסגרת האישור של ועדת הכספים.

אלי כהן: כאמור, יופץ נוסח.

<ברוך לוברט: עוד נקודה אחת שהתבקשתי על ידיכם, לגבי הכפיפות להחלטות הממשלה.

<ברוך לוברט: לבקשת

<ברוך לוברט: כם אנחנו נשנה את הנוסח כך שלמעשה הכפיפות תהיה למדיניות השר כפי שאושרה בממשלה.

אלי כהן: מצוין.

אלי כהן: גם זה נושא חשוב.

אלי כהן: כיוון שנמצא אתנו כאן חבר הכנסת גפני יושב ראש ועדת הכספים.

אלי כהן: אני רוצה בכל זאת, אם תוכל לחזור על הממשק מול ועדת הכספים וההתאמות שנעשו בנוסח.

אלי כהן: על אף שאמרת את זה, תקדיש לזה עוד שתי דקות בבקשה.

<ברוך לוברט: אדוני, לפי ההצעה שהייתה, לפחות הבנתי שהייתה, מול סגן השר, לגבי הסמכויות, סעיפי הסמכות שיש בהן ועדה מוועדות הכנסת, אנחנו הצענו למעשה להעביר סמכות מהשר לממונה ובעקבות זה להתאים את האישור של ועדה מוועדות הכנסת.

<ברוך לוברט: ההצעה שלנו היא למעשה להותיר את הסעיפים האלה למעט הסעיף של ההון העצמי הנוסף ולמעשה הסעיף של ההון, חילקנו אותו לשני חלקים, בין ההון המינימלי שנשאר שר וכמובן באישור ועדת כספים לבין ההון העצמי הנוסף כאשר ההצעה שלנו היא להשאיר את זה בידי הממונה.

<ברוך לוברט: ההוראה שאנחנו מוסיפים לאישור ועדת כספים של הכנסת היא להוסיף סמכות לוועדת הכספים לאשר את התקנונים האחידים של קרנות הפנסיה, למעשה בעיקר את התקנונים התקניים של קרנות הפנסיה, למעט באמת אותן הוראות שכבר יש לנו היום הסדרה שלהן בחוזרים.

איציק שמולי: בוא נראה אתכם עומדים ב-6,000 רביזיות.

איציק שמולי: גם אם תשנו את הסעיפים, אני מבטיח לך שיש יותר אורך רוח.

איציק שמולי: מבטיח לך.

איציק שמולי: עשרים מתנדבים בלשכה.

איציק שמולי: בוא נראה אתכם.

יצחק כהן: לא הבנתי.

יצחק כהן: למה אתה עצבני?

אלי כהן: הכול יהיה בסדר.

איציק שמולי: למה אני עצבני?

איציק שמולי: קראת עיתון הבוקר?

יצחק כהן: לא.

איציק שמולי: במקום לנסות לטפל בהיסטוריה, מנסים לשכתב אותה.

איציק שמולי: יש בדיחה יותר גדולה מזה שמנסים להפיל על הכנסת את המחדל הגדול בביטוח הסיעודי?

איציק שמולי: אנחנו ביטלנו את הביטוח הסיעודי?

איציק שמולי: איציק כהן, אתה איש ישר, תסתכל לי בעיניים.

איציק שמולי: אני ביטלתי את הביטוח הסיעודי?

איציק שמולי: אני זרקתי מאתיים אלף אנשים לרחוב?

איציק שמולי: אני או המפקחת על הביטוח?

איציק שמולי: מי עשה את זה?

יצחק כהן: לא המפקחת.

איציק שמולי: אז מי.

איציק שמולי: חברי הכנסת היו מעורבים בהחלטה?

איציק שמולי: איציק, אתה בן אדם הגון.

איציק שמולי: תענה לי.

איציק שמולי: חברי הכנסת היו מעורבים בהחלטה לבטל את הביטוח הסיעודי הקולקטיבי?

אלי כהן: אדוני סגן השר, מה שמעלה כאן חבר הכנסת שמולי בנושא של המעורבות שלו בביטוח הסיעודי היא חשובה ומהותית, אך יחד עם זאת החוק כאן – וברוך יתקן אותי האם החוק הזה נוגע בדרך כזאת או אחרת בביטוח הסיעודי?

אלי כהן: האם הוא משנה הוראות שקשורות לביטוח הסיעודי?

<ברוך לוברט: לא.

אלי כהן: תודה.

אלי כהן: אנחנו נעבור עכשיו להתייחסות חברי הכנסת ולהתייחסויות של גורמים נוספים.

איציק שמולי: תודה רבה אדוני היושב ראש.

איציק שמולי: אני בעצם אמרתי את עיקר הדברים שלי בישיבה הקודמת.

איציק שמולי: בניגוד למה שאתה הנחית, אף אחד באוצר לא פנה ולא ביקש להיפגש ולא ביקש לדון ולא ביקש כלום.

איציק שמולי: מבחינתי הדבר עומד בעינו.

איציק שמולי: לי יש שתי דרישות מהותיות.

איציק שמולי: שבאופן דומה למה שנעשה בהסדר של הפנסיות, גם כאן יישאר פיקוח פרלמנטרי בתחומים של הסיעוד ובתחומים של הבריאות.

איציק שמולי: הדבר השני נוגע לתקופת הצינון.

איציק שמולי: אם מקימים רשות עצמאית עם כל כך הרבה סמכויות וכל כך הרבה אחריות על הכתפיים, אני חושב שכמו שאתה אמרת קודם, כשאנחנו רואים את ההתנהלות של רודנים בעולם, אנחנו צריכים למצוא מבעוד מועד דרכים לנסות ולעצור אותם או להגביל את כוחם.

איציק שמולי: אני מציע שתקופת הצינון תוארך לשנתיים בשכר של 75 אחוזים.

איציק שמולי: אלה שתי ההצעות שלי.

יצחק כהן: אגב, לפרוטוקול, אני אשמח להיפגש עם איציק שמולי, שאנחנו ביחסים טובים, מתי שהוא רוצה.

אלי כהן: מצוין.

איציק שמולי: הלוואי ואתה היית הבעיה.

אלי כהן: אני מבקש שנציגי האוצר ייפגשו היום עם חבר הכנסת שמולי.

יצחק כהן: בשמחה רבה.

יצחק כהן: גם לגבי הסיעודי.

משה גפני: אדוניי היושב ראש, אדוני סגן השר.

יצחק כהן: ידידי.

משה גפני: ידידי סגן השר.

משה גפני: גבירותיי ורבותיי.

משה גפני: כאשר החוק הזה עבר לוועדה בראשותך, נאמר לי שלא יהיה שינוי במעמדן של הוועדות, בעיקר ועדת הכספים שהיא ממש מפקחת על שוק ההון.

משה גפני: בסדר, אני הסכמתי.

משה גפני: הסכמתי שזה יהיה כאן אבל שלא יהיה שינוי בעניין הזה.

משה גפני: הממשלה הביאה חוק והחוק הזה משנה את הקונספציה ומשנה את צורת המשטר של מדינת ישראל.

משה גפני: הוא אומר שיש ממשלה ולא רק שיש ממשלה אלא שהממשלה אפילו כבר יוצאת מהעניין.

משה גפני: יש פקיד נכבד ככל שיהיה.

משה גפני: אני רוצה שתזכרו שהחוק הזה אמור לחול גם כאשר דורית סלינגר לא תהיה הממונה על שוק ההון, גם אני לא אהיה יושב ראש ועדת הכספים ואתה לא תהיה יושב ראש ועדת הרפורמות וגם כשהשר וסגן השר יהיו אנשים אחרים.

משה גפני: יכול להיות שבכלל נהיה באופוזיציה.

משה גפני: הבניין הזה הוא בניין עגול.

משה גפני: היינו כאן בכל התהליכים שיכולים לקרות.

משה גפני: פשוט באים ואומרים שאין פיקוח פרלמנטרי על עבודת הממשלה.

משה גפני: זה החוק שהבאתם.

משה גפני: אין פיקוח פרלמנטרי על עבודת הממשלה ולא עוד אלא שאפילו השר יוצא מהעניין.

משה גפני: כך לפחות עוד יש את השר והשר הוא חלק מהעניין.

משה גפני: יש ממונה על שוק ההון.

משה גפני: אני לא זוכר דבר כזה.

משה גפני: יש ממונה על הרשות לניירות ערך, הוא עומד לפיקוח, הוא בפיקוח של השר, הוא בפיקוח של ועדת הכספים, הוא בא עם דברים קטנים שבפעמים רבות האנשים לא נמצאים בדיון ולא משתתפים באופן פעיל אבל מטבע הדברים כשבן אדם יודע שהוא צריך לבוא בפני ועדה מוועדות הכנסת, הוא מתנהג אחרת.

משה גפני: הוא עם ביקורת.

משה גפני: זאת צורת המשטר בה אנחנו חיים.

משה גפני: עד היום אנחנו מצטערים על כך שמפלגת העבודה בשלב מסוים, לפני הרבה שנים, הוציאה את הפיקוח על מחירי המים מהכנסת והעבירה לרשות המים ואנחנו היום מקללים, צועקים ואומרים ואנחנו יכולים לתלות את עצמנו והנכים ישלמו כסף ויקימו תאגידים והכל יעשו אבל הכנסת לא מפקחת על זה.

משה גפני: בשוק ההון הציבור משקיע את הכסף שלו והוא מצפה שאנחנו ככנסת נפקח על מה שהאגף הזה עושה.

משה גפני: אם הוא רשות, ודאי שהוא רוצה שנפקח על כך.

משה גפני: אני הבנתי שהייתה הסכמה – כך הבנתי מברוך – שמקום שיש ועדה מוועדות הכנסת, הוועדה תישאר להוציא כאשר יש הון נוסף.

משה גפני: אני לא מבין את ההיגיון בזה.

משה גפני: זאת אומרת, מה זאת אומרת לא?

משה גפני: והיה וזה יהיה.

משה גפני: למה זה לא צריך להיות?

משה גפני: מה ההון הנוסף?

משה גפני: ההון הנוסף, מישהו הביא את זה מאיזה ברון רוטשילד בארצות הברית?

משה גפני: זה כסף של הציבור.

משה גפני: אנחנו לא צריכים לפקח על זה?

משה גפני: אני גם לא מבין את ההתעקשות.

משה גפני: משהו חשוד בעיני.

משה גפני: מה בדיוק הבעיה אם בסוף באים לוועדת הכספים על המציאות הזאת שבה יש את התהליך שצריך לעשות אותו?

משה גפני: מה יש בהון הנוסף?

משה גפני: מה מסתירים שם?

משה גפני: לא מבין את כל הדבר הזה.

משה גפני: תבינו איזה חוק הגיע לכאן.

משה גפני: הגיע לכאן חוק שחלקו נוגע בכלל לרשות לניירות ערך.

משה גפני: מה שאתם הצעתם זה לא רק שמי שיחליט על הרשות לניירות ערך זה אגף שוק ההון או רשות שוק ההון, ואפילו לא ידעו מה עושה הרשות לניירות ערך כי זה לא צריך להגיע לוועדה.

משה גפני: הוא לא ידע ברשות לניירות ערך מה עשו בזה.

משה גפני: אז מה אתה מציע עכשיו?

משה גפני: אתה מציע שנפצל.

משה גפני: לא נדון בזה עכשיו.

משה גפני: במה לא נדון עכשיו?

משה גפני: מתי תדונו?

משה גפני: מתי שתהיה לכם הארה משמים?

משה גפני: על מה תדונו?

משה גפני: מה בדיוק הנושא?

משה גפני: בא אלי יושב ראש הרשות לניירות ערך ואומר למה אני צריך לכתת את רגליי, אני צריך לשלוח פקידים, באים לוועדת בכנסת, בעיקר לוועדת הכספים כשזאת הרשות לניירות ערך, ולמה אני צריך את זה?

משה גפני: יש איפה ואיפה?

משה גפני: ממשלת החליטה שמפנקים את אגף שוק ההון ומדיחים את הרשות לניירות ערך?

משה גפני: אז שיגידו לי את זה.

משה גפני: הוא לא אמר בלשון הזאת אבל לזה הוא התכוון.

משה גפני: הוא אמר למה אני צריך לבוא אליך לוועדה.

משה גפני: תסבירו לי מה המדיניות.

משה גפני: מקימים רשות כמו רשות לניירות ערך ומה מעמדה שונה?

משה גפני: אם יש שם ממונה שהיא באמת משכמה ומעלה ויכול להיות שאני אפילו מסכים עם זה, בסדר.

משה גפני: אבל מחר היא לא שם.

משה גפני: הרי הכול כאן זמני.

משה גפני: אז מה פתאום נותנים את הסמכות הזאת?

משה גפני: מה ראיתם לשטות זאת?

משה גפני: מה?

משה גפני: מה הבעיה שבאים לוועדת הכספים?

משה גפני: שתדע, אתם לא יודעים, אתם קדנציה ראשונה כאן, אבל הבניין הזה הוא עגול.

משה גפני: סגן השר ואני והשר ליצמן ועוד אחרים, ישבנו בוועדת הכספים והיינו אופוזיציה.

משה גפני: ממש אופוזיציה.

משה גפני: אוי ואבוי אם היה מצב שאגף שוק ההון היא לא בפיקוח של ועדת הכספים, איציק כהן לא היה יכול להיות יושב ראש ועדת המשנה שטיפל בזה באופן יוצא מן הכלל.

משה גפני: הוא לא היה בעניין כי הכנסת לא הייתה כאן.

משה גפני: אתם לא מבינים מה אתם עושים מבחינת המשטר של מדינת ישראל.

משה גפני: מעל הכול, אני לא מבין למה.

משה גפני: למה, ריבונו של עולם.

משה גפני: למה?

משה גפני: למה אי אפשר להביא גם את הדברים הקטנים שהוועדה צריכה לעשות, למה לא להביא את זה לוועדה?

משה גפני: מה קורה שם?

משה גפני: אוכלים אנשים?

משה גפני: אני לא זוכר מקרה שהיו תקנות או היה איזשהו דבר, גם באגף שוק ההון וגם ברשות לניירות ערך, שלא אושר בסוף.

משה גפני: איפה בדיוק הבעיה?

משה גפני: אם היה מקרה חריג כזה, הייתה לכך סיבה מכאן ועד להודעה חדשה.

משה גפני: הרי בסוף הוועדות בעניינים האלה עוסקות באופן מקצועי, ואם לא באופן מקצועי, לקואליציה יש רוב, שזה לא קורה בדיונים האלה.

משה גפני: מה שקרה, קרה ההיפך.

משה גפני: החברים בוועדה ביקשו לא לעשות דבר מסוים ואגף שוק ההון, הממונה על שוק ההון כן עשתה.

משה גפני: זה מה שקרה בפועל.

משה גפני: אני לא מסכים אדוני היושב ראש שההון הנוסף לא יהיה באישור.

משה גפני: עד היום זה היה באישור וזה צריך להמשיך להיות באישור.

משה גפני: אני חושב שצריך להוריד את הנושא הזה שנוגע לאגפים נוספים.

משה גפני: לא לפצל את זה אלא להוריד את זה.

משה גפני: זאת טעות שהביאו את זה.

אלי כהן: אני בטוח שעוד יהיה דיון בנושא הזה.

אלי כהן: כמה הערות קצרות.

אלי כהן: הראשונה, אני בטוח שהערותיך נאמרו עכשיו ברוח הזאת בעיקר על רקע התיקונים המהותיים שנעשו במסגרת הצעת החוק.

אלי כהן: השנייה, בנושא של סמכויות השר, אין בהן כדי פגיעה בוועדת הכספים.

אלי כהן: השלישית, לעניין ההון העצמי.

אלי כהן: ההון העצמי הוא לא כספי חוסכים.

אלי כהן: אני מניח שאתה יודע את זה.

אלי כהן: ההון העצמי הוא לא כספי החוסכים אלא אלה כספי בעלי המניות ולכן הדרישה להון עצמי - - -

משה גפני: בעלי המניות לא נולדו עשירים.

אלי כהן: בעלי המניות לא נולדו עשירים אבל חשוב להבהיר אבל לא מדובר בהון מניות מצד אחד וכספי החוסכים לצורך זה מן הצד השני.

אלי כהן: אני חושב שכאן מדובר בסך הכול בסעיף אחד שיש בו כדי תיקון טכני ויחד עם זאת יש תוספת משמעותית שנוספה לוועדת הכספים שלא הייתה עד היום שבעיני היא חשובה יותר - ועם כל הכבוד, גם אני חבר כנסת, בלי שום קשר לידיעותיי הכלכליות האלה והאחרות לקבוע אם ההון העצמי הוא 700 מיליון או 800 מיליון, שבעיני זו סוגיה מקצועית – דווקא סוגיה שהיא יותר בנפשו של הציבור היא דווקא תקנון העתיד שעד היום לא היה בוועדה.

אלי כהן: חבר הכנסת שמולי.

איציק שמולי: אדוני היושב ראש, זה נכון שההון העצמי מגיע מהכיס של בעלי המניות אבל הוא משמש, לפחות בנסיבות מסוימות, איזושהי ערובה או יש לו קישור ברור לכספי החוסכים ואי אפשר להפריד בין זה לזה.

איציק שמולי: לכן הדרישה של חבר הכנסת גפני היא בהחלט במקומה.

איציק שמולי: אני רוצה שוב להדגיש את העניין של הביטוח כי בעצם זה בדיוק אותו הדבר.

איציק שמולי: כאשר אתם מסתכלים, והדוגמה הכי בולטת כאן היא הביטוח הסיעודי, על התפקוד של הרגולטור – לא רק זה, הביקורת היא לא על דורית באופן אישי אלא על הרגולטור לדורותיו בסיפור של הביטוח הסיעודי הקולקטיבי – ראשית, לא חברי הכנסת אישרו את השיווק של הפוליסות האלה, ברוך, אלא משרד האוצר אישר אותם, לא חברי הכנסת אפשרו את זה במשך עשרים שנים להפיל בפח למעלה ממיליון מבוטחים שהיו בטוחים שהם קונים פוליסות סיעודיות אבל קנו פוליסות זבל ואף אחד מהרגולטור לדורותיו לא מצא לנכון לקום ולהזהיר את הציבור, ואף אחד מחברי הכנסת עדיין לא הצליח לגרום לכם להפסיק לזרוק מבוטחים לרחוב כל שני וחמישי, אגב, בקצב שגדל פי שלושה ואפילו ארבעה מאז הכרזתם על אותה רפורמה.

איציק שמולי: אני רוצה להגיד לך משהו.

איציק שמולי: בסוף הבעיה בתחום של הסיעוד והבריאות היא שיש חוסר פיקוח ויש הפקרות מוחלטת והרגולטור עושה פחות או יותר מה שבא לו, והתוצאה היא ש-1.2 מיליון מבוטחי סיעוד קולקטיבי ההם כרגע ברחוב.

איציק שמולי: אין להם כרגע כיסוי.

איציק שמולי: למה אין להם כיסוי?

איציק שמולי: כי בניגוד למה שאתם מתדרכים את העיתונאים, לא חברי הכנסת זרקו אותם לרחוב אלא אתם זרקתם אותם לרחוב.

איציק שמולי: אתם.

איציק שמולי: אתם החלטתם סתם כך ב-2011, קם המפקח על הביטוח ואמר שצריך להפסיק את ההסדרים הקולקטיביים.

איציק שמולי: יכול להיות שמבחינה נורמטיבית הוא צדק ויכול להיות שההסדרים האלה לא יכלו להחזיק מעמד ואפילו יכול להיות שבאמת מדובר בפוליסות זבל שהיה צריך להפסיק אותן מזמן, אבל ריבונו של עולם יש 1.2 מיליון מבוטחים בתוך הפול שאתם אפשרתם להם להיכנס ואתם לא הזהרתם אותם.

איציק שמולי: ומה קרה ב-2011?

איציק שמולי: חברי הכנסת ביטלו את הביטוח הסיעודי הקולקטיבי או אגף של הרגולטור ביטל את הביטוח הסיעודי הקולקטיבי?

איציק שמולי: ולא ראיתי את המחלקה לייעוץ משפטי במשרד האוצר עוצרת אותם ומגנה על המבוטחים.

איציק שמולי: ממש לא ראיתי את זה.

איציק שמולי: אז מה אתם באים לכאן עכשיו ומציגים איזו תמונה כאילו חברי הכנסת קושרים לכם את הידיים ומפריעים לכם לעבוד?

איציק שמולי: חברי הכנסת מפריעים לכם לתת פתרון לנפגעי הביטוח הסיעודי הקולקטיבי?

איציק שמולי: חברי הכנסת הם אלה שזרקו אותם לרחוב?

איציק שמולי: לא.

איציק שמולי: הפתרון בסופו של דבר, אדוני היושב ראש וסגן השר, הוא לפחות בתחומים של הסיעוד והבריאות, בביטוחים האלו, להרחיב את הפיקוח הפרלמנטרי ולא להצר אותו ולא לטשטש אותו כי בהיסטוריה הקצרה של השנתיים-שלוש האחרונות לא ראינו, בלשון המעטה, מוטיבציה גדולה מדי של הרגולטור על שוק הביטוח להגן על המבוטחים.

אלי כהן: תודה רבה.

אלי כהן: חבר הכנסת ילין.

אלי כהן: חבר הכנסת שמולי, אני בטוח שנושא הביטוח הסיעודי הוא נושא מרכזי וחשוב אבל זה לא לעצם זה.

אלי כהן: זאת לא מהות החוק הזה.

<ברוך לוברט: בנושא של הביטוח הסיעודי, אני רוצה לומר שמדובר בתקנות של שר האוצר ולא בהוראות הממונה.

<ברוך לוברט: נקודה שנייה, לגבי ההערה של חבר הכנסת שמולי לעניין ביטוחי הבריאות.

<ברוך לוברט: אנחנו נעשה עוד פעם בדיקה לקראת הדיון מחר.

איציק שמולי: בקשר לפוליסה האחידה שהוכנסה כרגע, אני מבטיח לך שאם ההוראה המטומטמת הזאת של הנכה עם כיסא הגלגלים שדוחף את הכיסא עם הידיים שלו והוא לא נכה הייתה צריכה לעבור דרך הכנסת בוועדת הרווחה, זה לא היה עובר.

איציק שמולי: לכן אתם לא רוצים לבוא לכאן כי אתם יודעים שבתחום הסיעוד, בסוף אני לא יכול להתחרות עם גפני במספרים שהוא זורק כאן לאוויר, עם העשרות ומאות המיליארדים אבל זה בדיוק המקום בו אפשר לפגוע במבוטחים בשוק הביטוח.

אלי כהן: החוק הזה הוא לא חוק שמתעסק בביטוח.

<ברוך לוברט: נעשה חשיבה ונביא מחר הצעה.

אלי כהן: תודה רבה.

אלי כהן: חבר הכנסת ילין.

אלי כהן: אם מישהו נוסף מהמוזמנים רוצה לדבר, אני מבקש להירשם בשתי הדקות הקרובות.

חיים ילין: כבוד היושב ראש, אני הצגתי את המצגת וחבל שחבר הכנסת גפני לא היה כאן.

אלי כהן: היא תעלה לאתר הוועדה.

<אריאלה מלכה: היא באתר.

חיים ילין: אין לי את הניסיון הפרלמנטרי שלך.

חיים ילין: בצבא קוראים לזה בשר טרי.

משה גפני: אבל אתה איש חכם.

חיים ילין: זה לא שייך לחכמה.

חיים ילין: זה שייך גם לניסיון.

חיים ילין: כל מה שאתה הבאת כאן בלהט שאתה יודע להביא, נמצא כאן במצגת.

חיים ילין: שתי הערות.

חיים ילין: אסף הוא היחידי שהיה יחד עם דורי אצלי בלשכה, רוח הדברים שהייתה בישיבה הזאת, אני לא אומר, אבל ברגע שאומרים לי: תקשיב, חיים, יש לנו באוצר 500 פקידים שלא בטוח כמה מהם מבינים את מה שכרגע אנחנו מנסים לעשות, זה עוד יותר מחזק ואני מבין שיש מיעוט של אנשים שמבינים והמיעוט הזה גם רוצה לקחת את הכוח.

חיים ילין: לכן טוב שעצרנו וטוב שאנחנו מנסים להבין את המערכת על בוריה כי לא כולנו חכמים ולא לכולנו יש את הניסיון כמו לאותם נכבדים.

חיים ילין: אני מודיע לך גפני שזה כמעט נראה כתורה מסיני שלא כולם מבינים אותה.

חיים ילין: זאת תורה מיוחדת שלהם.

משה גפני: אולי הם כן מבינים אותה.

חיים ילין: זאת תורה מסיני שלהם.

חיים ילין: משהו מיוחד.

משה גפני: זאת תורה ממקום אחר.

חיים ילין: תורה ליד.

חיים ילין: בסיבוב של סיני.

חיים ילין: דבר אחד למדתי מאנשים מכובדים.

חיים ילין: אמרו לי שיש את התקנה הזאת עליה דיברתם שבעצם מדברת על החיסכון הפנסיוני ברמת סיכון הולכת וקטנה.

חיים ילין: זאת אומרת, עד גיל חמישים יש רמת סיכון מסוימת ומגיל חמישים רמת סיכון אחרת.

חיים ילין: כולם התפלאו כשאני מדבר על שמירה ולמה התכוון חבר הכנסת שאמר את זה, שזה אני.

חיים ילין: לזה התכוונתי.

חיים ילין: אני מבקש שתהיה הבהרה.

חיים ילין: ברוך, זה חשוב לי.

חיים ילין: כאשר כתוב שמירה והגנה, מדובר בדיוק על התקנות האלה.

חיים ילין: זאת אומרת, מבחינתי אתם יכולים לרשום הגנה ושמירה כמו שנכתב בחוק ולהפנות את החקיקה לחקיקת משנה, אם זאת חקיקת משנה.

חיים ילין: זאת החשיבות.

חיים ילין: על זה דיברתי.

חיים ילין: כל מי שמצביע בעד החוק יבין מה המשמעות הניהולית של שמירת הביטחון הפנסיוני.

חיים ילין: אותו הדבר לגבי כל ביטוח שקיים שם.

חיים ילין: הדיון הנוסף מתקיים מחר?

אלי כהן: כן.

אלי כהן: מחר.

<אריאלה מלכה: מחר בשעה 14:00.

חיים ילין: תהיה קריאה?

אלי כהן: של כל ההתאמות שנעשו.

חיים ילין: ועוד פעם הסתייגויות.

אלי כהן: אכן כך.

חיים ילין: אתה תוריד קצת כדי שיהיו רק 6,000?

איציק שמולי: אולי אני אוסיף 600.

איציק שמולי: מה אתה אומר?

אלי כהן: גיא רוטקופף ולאחר מכן יסכם סגן השר.

<גיא רוטקופף: ברשותכם, רק משפט אחד.

<גיא רוטקופף: ראשית, אני רוצה לברך על המאמצים להגיע לחלק מהפשרות אליהן הגיעו.

<גיא רוטקופף: יש דברים שאנחנו עדיין לא מבינים כמו למשל את עניין הסולוונסי.

<גיא רוטקופף: עדיין לא הבנו את זה עד תום ולכן נבקש ללמוד את זה ולראות את הנוסחים ואז נתייחס לזה מחר, ברשותך.

<גיא רוטקופף: עניין אחד שלא עלה כאן, עניין השיפוט.

יצחק כהן: בית משפט.

<גיא רוטקופף: אני לא מכיר את הנוסח.

<גיא רוטקופף: לא ראיתי על מה מדובר בהקשר של סעיף 2.

<גיא רוטקופף: אני לא מבין עדיין מה הביקורת בהון.

יצחק כהן: אני אתייחס.

<גיא רוטקופף: לעניין השיפוט.

<גיא רוטקופף: בחוק, כפי שהוא מנוסח עכשיו, השיפוט שנמצא בבית המשפט המחוזי, נמצא כעתירה מינהלית לבית המשפט המחוזי.

<גיא רוטקופף: נדברנו עם משרד האוצר, נדברנו עם משרד המשפטים וגם מנהל בתי המשפט אישר שכאשר מדובר על בית המשפט המחוזי, מדובר על בית המשפט המחוזי הכלכלי.

<גיא רוטקופף: זה טוב לכל הצדדים.

<גיא רוטקופף: הנהלת בתי המשפט הסכימה לזה.

<גיא רוטקופף: משרד המשפטים חשב שזה נכון ואנחנו חושבים שנכון לעשות את התיקון הזה כי בית המשפט הכלכלי הוא בית משפט שאמון על התחום ומכיר היטב את התחום.

אלי כהן: אומרת לי היועצת המשפטית שיש התאמות.

אלי כהן: יש עוד נושאים?

<גיא רוטקופף: אלה הנושאים.

<ורד קירו זילברמן: הנושא הזה עלה והתייחסנו אליו לאריכות.

<ורד קירו זילברמן: לקחנו אותו לתשומת לבנו ונערוך את השינויים בהתאם.

אלי כהן: תודה רבה.

אלי כהן: אדוני סגן השר, אם תוכל לסכם לפני שנסיים.

יצחק כהן: קודם כל, אני רוצה לברך את כולם.

יצחק כהן: כולנו כאן שותפים לאיזשהו תהליך היסטורי שלא קורה כל יום במחוזותינו.

יצחק כהן: אני רוצה לברך את כולכם.

יצחק כהן: כולכם שילבתם ידיים, ההערות של חברי הכנסת הן מאוד חשובות ואנחנו התייחסנו לכולן ועשינו תיקונים.

יצחק כהן: לא כל מה שביקשו עשינו, אבל את המרב והגענו להבנות ולהסכמות.

יצחק כהן: גם בנושא שהרב גפני הציג, הפיקוח על תאגידי החזקה, קיבלנו את ההערות ופיצלנו את הנושא מהחוק הזה ונדון בו בנפרד.

יצחק כהן: לגבי סולווסי 2.

יצחק כהן: אכן בכוונתנו לפעול ולאמץ את הכללים המקובלים בעולם.

יצחק כהן: לעניין פריסה וכניסת הוראות לתוקף, נמשיך את הדיון כי האגף מבקש בין שנתיים לחמש וחברות וחברי הכנסת, חלק מהם, מבקשים עשר שנים.

יצחק כהן: הדיון יימשך עד מחר ובעזרת השם נביא לכאן איזשהו נוסח מוסכם.

יצחק כהן: אדוני היושב ראש, אני רוצה להודות לך על שהובלת את המהלך בדיונים מאוד מאוד חשובים.

יצחק כהן: זה חוק מאוד חשוב.

יצחק כהן: ישראל אחרי החקיקה לא תהיה אותה רגולציה בשוק ההון, החיסכון והביטוח כפי שהייתה.

יצחק כהן: זה צעד ענק קדימה.

יצחק כהן: אני רוצה לברך את השר כחלון שוויתר כאן על טריטוריה וסמכות אבל נשארה בידו ובידי הממשלה כל קביעת המדיניות.

יצחק כהן: הפיקוח כמובן נשאר בכנסת, ברובו, לבד מכמה סעיפים טכניים שהסכמנו עליהם בדיונים.

יצחק כהן: לוועדת הכספים נוסף סעיף מאוד מאוד חשוב בתיקונים האחידים, שלא היה קודם.

יצחק כהן: אפשר לברך על המוגמר ובעזרת השם עד מחר יופץ הנוסח המוסכם.

יצחק כהן: אני גם אשב עם איציק שמולי.

יצחק כהן: אם הוא ירצה לשבת אתי, אני אשמח לשבת אתו.

איציק שמולי: אם הוא ירצה.

יצחק כהן: אני אשמח מאוד.

יצחק כהן: אני מקווה שמחר יוצבע החוק ויעלה למליאה לקריאה שנייה ושלישית וייכנס לספר החוקים של מדינת ישראל.

איציק שמולי: אשרי המאמין.

משה גפני: אם לא תהיה הסכמה לגבי ההון הנוסף, אני מבין שיהיה דיווח.

משה גפני: הוספתם דיווח.

יצחק כהן: כן, נוסף דיווח כל שנה.

יצחק כהן: זה משהו שלא היה וזה חשוב מאוד.

יצחק כהן: אנחנו לא נהיה כאן, יהיו כאן חברי כנסת אחרים שיקבלו דיווח אחת לשנה.

משה גפני: אני רק שומר לעצמי את הזכות, אם לא נגיע להסכמות, להעלות הסתייגויות למליאה.

אלי כהן: בסדר גמור.

אלי כהן: אני עוד לא רוצה לברך, נוכל לעשות זאת רק מחר, אבל אני חייב להתייחס לא רק לעבודה המקצועית שנעשתה על ידי משרד האוצר ועל השינוי המהותי הזה של הפיכת האגף לרשות.

אלי כהן: אמר חבר הכנסת ילין בכל אחת מן הפגישות כמה חשוב לצורך העניין שתהיה רשות בדברים האלה.

אלי כהן: אני גם אומר מול חברי הכנסת, גם על הפתיחות ועל התיקונים שנעשו מתוך מטרה גם לראות שהכנסת תהיה מפקחת בכל אותם מקומות שצריכים.

יצחק כהן: אני חייב להודות לצוות במשרד האוצר ולמפקחת על עבודה של לילות כימים.

יצחק כהן: ברוך, אסף, עבד, נדב, אסתי, כל האנשים הנפלאים האלה שעשו עבודה יוצאת מן הכלל.

יצחק כהן: יישר כוח.

יצחק כהן: כרגיל, עבודה מקצועית וטובה.

אלי כהן: תודה.

אלי כהן: ברוך וורד, כיוון שאנחנו נפגשים מחר בשעה 2:00 אחר הצהרים, אני מבקש שתפעלו על מנת שהנוסח יעלה לאתר הוועדה היום.

אלי כהן: מתי שהוא, אבל היום.

חיים ילין: וכמה שיותר מהר ירד אלינו.

אלי כהן: תודה רבה.

אלי כהן: הישיבה נעולה.